钦定古今图书集成/明伦汇编/氏族典/第149卷 > 孙禄
## 钦定古今图书集成/明伦汇编/氏族典/第149卷 > 孙禄

按《栖霞县志》：“禄字天锡，弘治丙辰进士，授户部主事。
时大同缺郎中，铨曹难其选，上曰：‘何不著小孙主事
去’？遂特敕禄。禄入大同，剔蠹慑奸，军储获济。逆瑾有
所索，忤之，为所诬。系瑾诛，出守扬州郡。会武宗南巡，
有幸臣捕诸冨商索贿，禄不应。幸臣怒，乃请驾帖逮
狱。事寻白，得复任。会入觐，吏部最，禄治行第一，钦旌
‘苦节’。”特宴“卓异”，进秩山西右参政，仍领郡。无何，忤张
御史，坐诬，左迁右参议，寻转原秩，累陞应天府尹，婴
疾归。